stanford-oval/wikipedia huggingface dataset:
אריה איסר
פרסים ואותות כבוד

1996–1980 – בעל קתדרה ע"ש אלן פוהר להידרולוגיה של אזורים צחיחים.
1985 – פרס ארנסט דוד ברגמן על תרומה מיוחדת לפיתוח הנגב.
2003 – פרס נשיא החברה הבינלאומית להידרו-גאולוגיה על הישגים בתחום משאבי מים באזורים צחיחים והשפעת שינויי האקלים על ההידרולוגיה.
2004 – חבר כבוד של האגודה הישראלית למשאב' מים.
2010 – פרס בן-גוריון.
2011 – פרס פורום איגודי המים.
פרסים ואותות כבוד > מספריו

ויצאו מים מן הסלע – הידרו-גאולוגיה ואקלים בארצות המקרא הוצאת שפרינגר 1990 (באנגלית ותורגם לצרפּתית).
שינויי אקלים בתקופת ההולוקן והשפעתן על המערכות ההידרולוגיות הוצאת קיימברידג' אנגליה ואונסק"ו 2003 (באנגלית).
להפריה את המדבר – מדע וחזון הוצאת די-רנצו רומא 2004 (איטלקית).
עם ד"ר מתניה זהר והרעב כבד בארץ הוצאת כרמל.
עם ד"ר מתניה זהר שינויי אקלים - סביבה והיסטוריה של המזרח הקרוב הוצאה ראשונה 2004, הוצאה שנייה 2007. הוצאת שפרינגר הבינ"ל (אנגלית).
עם רוברט קולודנ' מאוניברסיטת פיטסבורג שבארצות הברית מהתוהו הבראשיתי לתבונה האין סופית – המידע כממד והאנטרופיה כשדה כוחי הוצאת אשגייס-אוובורי-אנגליה 1995 (אנגלית).
הערות שוליים

↑  אריה איסר, לחשוב מחדש את מחשבת המים בנגב, דבר, 20 ביולי 1979
| --- | --- |
בקרת זהויות :  NLI: 987007307007205171  BIBSYS: 90895999  BnF: cb12339445t (data)  CANTIC: a11517232  CiNii: DA04195874  GND: 111820022  ISNI: 0000 0001 1561 9963  LCCN: n87103055  NKC: stk2007393704  NTA: 085939110  SUDOC: 03234743X  VIAF: 22214148   WorldCat (עם VIAF): 22214148
אוגוסט בבל

אוגוסט בבל
אוגוסט פרדיננד בֶּבֶּל (בגרמנית: Ferdinand August Bebel; ‏22 בפברואר 1840 - 13 באוגוסט 1913) היה סוציאל-דמוקרט גרמני ואחד ממייסדי המפלגה הסוציאל-דמוקרטית הגרמנית.
ביוגרפיה

אוגוסט בבל נולד בעיר דויץ (Deutz), כיום שכונה של קלן. בשנת 1867 הוא ייסד יחד עם וילהלם ליבקנכט את מפלגת העם הסקסונית (Sächsische Volkspartei). ב-1869 התאחדה המפלגה עם מפלגת ADAV (אגודת הפועלים הגרמנים הכללית, Allgemeiner Deutscher Arbeiterverein) וב-1875 עם מפלגת ה-SAPD (מפלגת הפועלים הסוציאליסטית של גרמניה, Sozialistische Arbeiterpartei Deutschlands), ששמה שונה ב-1890 לשמה הנוכחי, SPD.
בשנת 1872 הורשע בבל במשפט פוליטי ונידון למאסר בן שנתיים במבצר קניגשטיין. מאסר במבצר היה נהוג באותה תקופה והיה נחשב פחות מבזה. לאחר תום מאסרו הוא התמנה למנהיג ה-SPD ולחבר הרייכסטאג. כתב ספרים רבים, ביניהם "נשים תחת הסוציאליזם" (1879).
הוא עבר לברלין וגר בשכונת שנברג (Schöneberg), ברחוב האופטשטראסה (Hauptstraße) מספר 97. הוא מת ב-1913 בעת ביקור בסנטוריום בשווייץ והוא קבור בציריך.
ראו גם

כיכר בבל
הערות שוליים

| סוציאליזם |
| --- | --- | --- |
| זרמים | אנרכו-סינדיקליזם • אנרכו-קומוניזם • הסוציאליזם האתיופי • לניניזם • מרקסיזם • נצרות סוציאליסטית • קומוניזם נוצרי • סוציאל-דמוקרטיה • סוציאליזם אסלאמי • סוציאליזם דמוקרטי • סוציאליזם ערבי • סינדיקליזם • פמיניזם סוציאליסטי • ציונות סוציאליסטית • קומוניזם • סוציאליזם ליברטריאני • נאציונל-סוציאליזם |  |
| סוציאליסטים | רוברט אוון • פרידריך אנגלס • מיכאיל באקונין • אוגוסט בבל • אדוארד ברנשטיין • משה הס • פרדיננד לסל •  קרל מרקס • קלוד-אנרי דה סן-סימון • פייר-ז'וזף פרודון •  שארל פורייה |  |
| --- | --- |
בקרת זהויות :  NLI: 987007258319505171  PLWABN: 9810673728805606  BIBSYS: 90229263  BNC: 000262816  BNE: XX1200602  BnF: cb11890861z (data)  CANTIC: a10953164  CiNii: DA01001111  GND: 118507893  HDS: 010716  ISNI: 0000 0001 2144 6149  LCCN: n80004129  LNB: 000040579  NDL: 00432651  NKC: jn19990000563  NLA: 35016032  NLG: 102891  NLK: KAC199601971  NSK: 000014136  NTA: 068676719  RERO: 02-A002981858  SELIBR: 177039  SNAC: w6zw37b0  SUDOC: 026713233  Trove: 791215  VcBA: 495/343833  VIAF: 97092470   WorldCat (עם VIAF): 97092470
נחום שטיף

| --- | --- |

 לידה:  29 בנובמבר 1879 רובנו, אוקראינה 
 פטירה:  7 באפריל 1933  (בגיל 53) קייב, ברה"מ 
 ענף מדעי:  בלשנות
 מקום מגורים:  רוסיה
 מקום קבורה:  ברלין 
 תרומות עיקריות
 חקר היידיש, ממקימי מכון ייִוואָ.
 
נחום שְׁטִיף (בכתב רוסי: Нохем Штиф; ביידיש: נוֹחעֶם שטיף;‏ 29 בנובמבר 1879, רובנו – 7 באפריל 1933, קייב), או בשם העט שלו, בעל-דמיון, היה בלשן, סופר, מוציא לאור, עורך, מבקר ספרות, מתרגם ופילולוג של השפה היידית.
כתב ותרגם מהשפות רוסית, גרמנית, אוקראינית ויידיש.
מנעוריו נטל שטיף חלק בפעילויות מפלגת הפועלים הסוציאליסטית היהודית (ה"סיימיסטים") והמפלגה הלאומית היהודית (ה"פולקיסטים"). בתחילת המאה ה-20 כתב חוברות תעמולה שהודפסו במערב והוברחו למזרח.
בשנת 1914 ייסד [דרושה הבהרה] את סדרת ספרי הילדים "פֿאַר אונדזערע קינדער" (יידיש: "עבור ילדינו"; אודסה-קישינב) בבית הוצאת הספרים של מו"ל ספרי יידיש האגדי בוריס קלצקין.
בשנת 1925 כשהתגורר בברלין, הגה רעיון לייסד מכון מחקר למדעי יידיש שמטרתו הייתה לאסוף, לשמר ולארגן את יצירות היידיש למיניהן, מתוך ידיעה שהחברה שהחזיקה את תרבות היידיש הולכת ומתכווצת בשל הגירה למערב. המכון הוקם בווילנה ונקרא ייווא, המכון למחקר יהודי. שטיף עצמו לא היה נוכח בפתיחת המכון.
מכּתביו

בעל-דמיון, הומאניזם אין דער עלטערע יידישער ליטעראטור: א קאפיטל ליטעראטור געשיכטע, קייב: קולטור ליגע, 1919.
אידען און יידיש, אדער, ווער זיינען אידישיסטען!!: און וואס ווילען זיי?, קייב: אנהויב, 1919.
נחום שטיף, יידען און יידיש, ורשה: נייער פערלאג, 1920.
בעל-דמיון, יידיש און יידישע קולטור, קובנה: ליכט, 1922.
פאגראמען אין אוקראאינע: די צייט פון דער פרייוויליגער ארמיי, ברלין: וואסטאק, 1923.
יידישע סטיליסטיק, מוסקבה: צענטראל פארלאג פאר די פעלקער פונ פ.ס.ר.ר. - אלאוקריינישע פיליע, 1930.
הערות שוליים

| --- | --- |
בקרת זהויות :  NLI: 987007405191005171  PLWABN: 9810549259505606  BnF: cb156119313 (data)  GND: 172721458  ISNI: 0000 0000 8362 605X  LCCN: nr2002036424  NKC: js20211107876  NTA: 299336026  SELIBR: 238038  VIAF: 20004641   WorldCat (עם VIAF): 20004641 
ערך זה הוא קצרמרבנושא אישים ובנושא יידיש. אתם מוזמנים לתרום לוויקיפדיה ו.
לארס פרולאנדר

לארס ארן פרולאנדר (בשוודית: Lars Arne Frölander; נולד ב-26 במאי 1974) הוא שחיין עבר שוודי בעל קריירה ספורטיבית של 19 שנים. אלוף אולימפי בעל 3 מדליות, השתתף ב-6 אולימפיאדות (1992, 1996, 2000, 2004, 2008, ו-2012), אלוף עולם בעל 7 מדליות מהן 2 זהב, אלוף אירופה בעל 17 מדליות מהן 3 זהב ושיאן עולם לשעבר במשחה ל-100 פרפר ובמשחה שליחים 4x100 מטר חופשי (בריכת 25 מטר).
ביוגרפיה

פרולאנדר נולד בבודן וגדל באורנאס שבבורלנגה.
ביוגרפיה > 1992

באולימפיאדת ברצלונה (1992) זכה פרולאנדר במדליית כסף במשחה שליחים 4x200 מטר חופשי ביחד עם כריסטר ואלין, אנדרס הולמרץ וטומי ורנר בתוצאה של 7:15.51 דקות, אחרי חבר המדינות שקבע שיא עולם חדש של 7:11.95 דקות ולפני ארצות הברית (7:16.23 דקות), כשחיין אחרון הוא שחה ב"זינוק שליחים" תוצאה של 1:50.31 דקות, בשלב המוקדמות הוא קבע כשחיין שני ב"זינוק שליחים" תוצאה של 1:50.13 דקות.
ביוגרפיה > 1993

באליפות אירופה בשחייה שנערכה בשפילד, בריטניה באוגוסט 1993 זכה פרולאנדר במדליית כסף במשחה שליחים 4x100 מטר חופשי בתוצאה של 3:19.33 דקות, אחרי רוסיה (3:18.80 דקות) ולפני גרמניה (3:20.13 דקות).
ביוגרפיה > 1994

באליפות העולם בשחייה שנערכה ברומא, איטליה בשנת 1994 זכה פרולאנדר בשתי מדליות, זהב וכסף. מדליית זהב במשחה שליחים 4x200 מטר חופשי ביחד עם ואלין, ורנר והולמרץ בשיא תחרות חדש של 7:17.74 דקות, לפני רוסיה (7:18.13 דקות) וגרמניה (7:19.10 דקות) ומדליית כסף במשחה ל-100 מטר פרפר בתוצאה של 53.65 שניות שניות, אחרי ראפאל שוקאלה מפולין שקבע שיא תחרות חדש של 53.51 שניות ולפני דניס פנקראטוב מרוסיה (53.68 שניות).
ביוגרפיה > 1995

באליפות אירופה בשחייה שנערכה בווינה, אוסטריה באוגוסט 1995 זכה פרולאנדר בשתי מדליות, כסף וארד. מדליית כסף במשחה שליחים 4x200 מטר חופשי בתוצאה של 7:19.95 דקות, אחרי גרמניה (7:18.2 דקות) ולפני איטליה (7:20.96 דקות). מדליית ארד במשחה שליחים 4x100 מטר חופשי בתוצאה של 3:21.07 דקות, אחרי רוסיה (3:18.84 דקות) וגרמניה (3:19.76 דקות). נוסף לכך, הוא סיים במקום שביעי במשחה ל-100 מטר פרפר בתוצאה של 53.89 שניות.
ביוגרפיה > 1996

באולימפיאדת אטלנטה (1996) זכה פרולאנדר במדליית כסף במשחה שליחים 4x200 מטר חופשי ביחד עם ואלין, הולמרץ ואנדרס לירברינג בתוצאה של 7:17.56 דקות, אחרי ארצות הברית (7:14.84 דקות) ולפני גרמניה (7:17.71 דקות), כשחיין שלישי הוא שחה ב"זינוק שליחים" תוצאה של 1:48.98 דקות. נוסף לכך, הוא סיים במקום שביעי במשחה שליחים 4x100 מטר חופשי בתוצאה של 3:20.16 דקות, כשחיין ראשון הוא קבע תוצאה של 50.01 שניות, בשלב המוקדמות הוא קבע כשחיין שני ב"זינוק שליחים" תוצאה של 49.34 שניות, במקום 17 במשחה ל-100 מטר חופשי לאחר שקבע את התוצאה התשיעית בטיבה של 49.91 שניות וויתר על השתתפות בגמר ב' ובמקום 19 במשחה ל-100 מטר פרפר בתוצאה של 54.37 שניות.
ביוגרפיה > 1997 > אלוף אירופה

באליפות אירופה בשחייה שנערכה בסביליה, ספרד באוגוסט 1997 זכה פרולאנדר בשתי מדליות, זהב וכסף. מדליית זהב במשחה ל-100 מטר פרפר בתוצאה של 52.85 שניות, לפני דניס סילאנטייב מאוקראינה (53.27 שניות) ופרנק אספוזיטו מצרפת (53.28 שניות). מדליית כסף במשחה ל-100 מטר חופשי בתוצאה של 49.51 שניות אחרי אלכסנדר פופוב מרוסיה (49.09 שניות) ולפני אולג ריכלביץ' מבלארוס (49.84 שניות). נוסף לכך, הוא סיים פעמיים במקום חמישי, במשחה ל-200 מטר חופשי בתוצאה של 1:50.03 דקות ובמשחה שליחים 4x100 מטר חופשי בתוצאה של 3:21.77 דקות.
ביוגרפיה > 1998

באליפות העולם בשחייה שנערכה בפרת', אוסטרליה בשנת 1998 זכה פרולאנדר בשתי מדליות, כסף וארד. מדליית כסף במשחה ל-100 מטר פרפר בתוצאה של 52.79 שניות, אחרי מייקל קלים שקבע שיא תחרות חדש של 52.25 שניות ולפני ג'ף היוגיל (52.90 שניות) שניהם מאוסטרליה ומדליית ארד במשחה ל-100 מטר חופשי בתוצאה של 49.53 שניות, אחרי פופוב שקבע שיא תחרות חדש של 48.93 שניות וקלים (49.20 שניות).
ביוגרפיה > 1999

באליפות אירופה בשחייה שנערכה באיסטנבול, טורקיה ביולי 1999 זכה פרולאנדר ב-4 מדליות, 1-זהב ו-3 ארד. מדליית זהב במשחה ל-100 מטר פרפר בתוצאה של 52.61 שניות, לפני ג'יימס היקמן מבריטניה (52.97 שניות) וסילאנטייב (53.04 שניות). מדליות ארד במשחה ל-50 מטר פרפר בתוצאה של 24.39 שניות ביחד עם מארק פוסטר מבריטניה, אחרי פיטר ואן דן הוחנבאנד מהולנד (23.89 שניות) ומילוש מילושביץ' מקרואטיה (24.17 שניות), במשחה ל-100 מטר חופשי בתוצאה של 49.40 שניות, אחרי ואן דן הוחנבאנד (48.47 שניות) ופופוב (48.82 שניות) ובמשחה שליחים 4x100 מטר מעורב בתוצאה של 3:41.18 דקות, ביחד עם רוסיה, אחרי הולנד (3:39.52 דקות) וגרמניה (3:40.15 דקות). נוסף לכך, הוא סיים במקום חמישי במשחה שליחים 4x100 מטר חופשי בתוצאה של 3:21.02 דקות.
ביוגרפיה > 2000 > שיאן עולם

באליפות העולם בשחייה (בריכת 25 מטר) שנערכה באתונה, יוון במרץ 2000 זכה פרולאנדר ב-3 מדליות זהב, במשחה ל-100 מטר פרפר בשיא עולם חדש של 50.44 שניות, בשלב המוקדמות הוא קבע שיא עולם חדש של 50.59 שניות, שיפור לשיא של קלים (50.99 שניות), במשחה ל-100 מטר חופשי בתוצאה של 46.80 שניות ובמשחה שליחים 4x100 מטר חופשי ביחד עם יוהאן ניסטרום, מטיאס הולין וסטפן ניסטראנד בשיא עולם חדש נוסף של 3:09.57 דקות, כשחיין שני הוא קבע את התוצאה המהירה בתחרות ב"זינוק שליחים" בתוצאה של 45.69 שניות.
באליפות אירופה בשחייה שנערכה בהלסינקי, פינלנד ביולי אותה שנה זכה פרולאנדר ב-4 מדליות, 1-זהב, 2 כסף ו-1 ארד. מדליית זהב במשחה ל-100 מטר פרפר בתוצאה של 52.23 שניות בפעם השלישית ברציפות, לפני תומאס רופראט מגרמניה (53.38 שניות) והיקמן (53.44 שניות). מדליות כסף במשחה ל-50 מטר פרפר בתוצאה של 23.96 שניות, אחרי ירה הארד מפינלנד (23.88 שניות) ולפני פוסטר (24.02 שניות) ובמשחה שליחים 4x100 מטר מעורב בתוצאה של 3:40.43 דקות, אחרי רוסיה (3:39.29 דקות) ולפני אוקראינה (3:40.91 דקות). מדליית ארד במשחה ל-100 מטר חופשי בתוצאה של 49.24 שניות, אחרי פופוב (48.61 שניות) וואן דן הוחנבאנד (48.77 שניות). נוסף לכך, הוא סיים במקום עשירי במשחה ל-50 מטר חופשי בתוצאה של 22.80 שניות.
ביוגרפיה > 2000 > אלוף אולימפי

באולימפיאדת סידני (2000) זכה פרולאנדר במדליית זהב במשחה ל-100 מטר פרפר. נוסף לכך, הוא סיים פעמיים במקום שישי במשחה ל-100 מטר חופשי בתוצאה של 49.22 שניות, בשלב חצי הגמר הוא קבע תוצאה של 48.93 שניות ובמשחה שליחים 4x100 מטר חופשי בתוצאה של 3:19.60 דקות, כשחיין שני הוא שחה ב"זינוק שליחים" את המשחה בתוצאה של 48.12 שניות.
ביוגרפיה > 2001 > אלוף עולם

באליפות העולם בשחייה שנערכה בפוקואוקה, יפן בשנת 2001 זכה פרולאנדר ב-3 מדליות, אחת מכל סוג. מדליית זהב במשחה ל-100 מטר פרפר בשיא תחרות חדש של 52.10 שניות לפני איאן קרוקר מארצות הברית (52.25 שניות) והיוגיל (52.36 שניות), מדליית כסף במשחה ל-50 מטר פרפר בתוצאה של 23.57 שניות, אחרי היוגיל (23.50 שניות) ולפני מארק פוסטר מבריטניה (23.62 שניות) ומדליית ארד במשחה ל-100 מטר חופשי בתוצאה של 48.79 שניות, אחרי אנתוני ארווין מארצות הברית שקבע שיא תחרות חדש של 48.33 שניות ופיטר ואן דן הוחנבאנד מהולנד (48.43 שניות).
ביוגרפיה > 2002

באליפות אירופה בשחייה שנערכה בברלין, גרמניה בשנת 2002 זכה פרולאנדר בשתי מדליות, כסף וארד. מדליית כסף במשחה שליחים 4x100 מטר חופשי בתוצאה של 3:17.75 דקות, אחרי גרמניה (3:17.67 דקות) ולפני איטליה (3:18.20 דקות). מדליית ארד במשחה ל-50 מטר פרפר בתוצאה של 23.85 שניות, אחרי הארד (23.50 שניות) ורופראט (23.78 שניות). נוסף לכך, הוא סיים פעמיים במקום חמישי במשחה ל-100 מטר פרפר בתוצאה של 52.59 שניות ובמשחה ל-100 מטר חופשי בתוצאה של 49.34 שניות ובמקום שישי במשחה שליחים 4x100 מטר מעורב בתוצאה של 3:39.91 דקות.
ביוגרפיה > 2004

באולימפיאדת אתונה (2004) השתתף פרולאנדר במשחה שליחים 4x100 מטר חופשי, אך הרביעייה השוודית פסלה.
ביוגרפיה > 2007

באליפות העולם בשחייה שנערכה במלבורן, אוסטרליה בשנת 2007 סיים פרולאנדר במקום שביעי במשחה ל-50 מטר פרפר בתוצאה של 23.86 שניות, בשלב המוקדמות הוא קבע תוצאה של 23.66 שניות, במקום 11 במשחה ל-100 מטר פרפר בתוצאה של 52.39 שניות, בשלב המוקדמות הוא קבע תוצאה של 52.34 שניות, במקום שישי במשחה שליחים 4x100 מטר חופשי בתוצאה של 3:16.09 דקות, כשחיין שלישי הוא שחה ב"זינוק שליחים" את המשחה בתוצאה של 48.71 שניות.
ביוגרפיה > 2008

באליפות אירופה בשחייה שנערכה באיינדהובן, הולנד במרץ 2008 זכה פרולאנדר במדליית ארד במשחה שליחים 4x100 מטר מעורב בתוצאה של 3:36.85 דקות, אחרי רוסיה שקבעה שיא אירופה חדש של 3:34.25 דקות וקרואטיה (3:36.32 דקות), הוא שחה ב"זינוק שליחים" את סגנון הפרפר בתוצאה של 52.21 שניות. נוסף לכך, הוא סיים במקום תשיעי במשחה ל-50 מטר פרפר בתוצאה של 23.99 שניות, במקום 13 במשחה ל-100 מטר פרפר בתוצאה של 53.27 שניות ובמקום 22 במשחה ל-100 מטר חופשי בתוצאה של 50.14 שניות
באולימפיאדת בייג'ינג (2008) סיים פרולאנדר במקום חמישי במשחה שליחים 4x100 מטר חופשי בתוצאה של 3:11.92 דקות, כשחיין שני הוא שחה ב"זינוק שליחים" את המשחה בתוצאה של 48.02 שניות, במקום 11 במשחה שליחים 4x100 מטר מעורב בתוצאה של 3:35.83 דקות, הוא שחה את סגנון הפרפר ב"זינוק שליחים" בתוצאה של 51.13 שניות ובמקום 18 במשחה ל-100 מטר פרפר בתוצאה של 52.15 שניות.
ביוגרפיה > 2009

באליפות העולם בשחייה שנערכה ברומא, בשנת 2009 סיים פרולאנדר במקום עשירי במשחה שליחים 4x100 מטר חופשי בתוצאה של 3:13.38 דקות, כשחיין שני הוא שחה את המשחה ב"זינוק שליחים" בתוצאה של 48.12 שניות ובמקום 31 במשחה ל-100 מטר פרפר בתוצאה של 52.27 שניות.
ביוגרפיה > 2010

באליפות אירופה בשחייה שנערכה בבודפשט, הונגריה בשנת 2010 זכה פרולאנדר במדליית ארד במשחה שליחים 4x100 מטר חופשי בתוצאה של 3:15.07 דקות, אחרי רוסיה שקבעה שיא תחרות חדש של 3:12.46 דקות וצרפת (3:13.29 דקות), כשחיין שני הוא קבע ב"זינוק שליחים" תוצאה של 48.34 שניות.
ביוגרפיה > 2011

באליפות העולם בשחייה שנערכה בשאנגחאי, סין בשנת 2011 סיים פרולאנדר במקום 12 במשחה ל-100 מטר פרפר בתוצאה של 52.34 שניות. נוסף לכך, הוא סיים במקום 11 במשחה שליחים 4x100 מטר חופשי בתוצאה של 3:17.07 דקות, כשחיין שלישי הוא שחה ב"זינוק שליחים" את המשחה בתוצאה של 48.79 שניות ובמקום 16 במשחה שליחים 4x100 מטר מעורב בתוצאה של 3:38.34 דקות, הוא שחה את סגנון הפרפר ב"זינוק שליחים" בתוצאה של 51.65 שניות.
ראו גם

מדיה וקבצים בנושא  בוויקישיתוף
התפתחות שיא העולם במשחה ל-50 מטר פרפר
התפתחות שיא העולם במשחה ל-100 מטר פרפר
מרשל רוזנברג

| --- | --- |

מרשל רוזנברג במהלך הרצאה בנווה שלום
 לידה:  6 באוקטובר 1934 קנטון, ארצות הברית 
 פטירה:  7 בפברואר 2015 (בגיל 80) אלבקרקי, ארצות הברית 
 מדינה:  ארצות הברית 
 השכלה:  אוניברסיטת ויסקונסין-מדיסון  אוניברסיטת מישיגן  Cooley High School 
 
מרשל ברטרם רוזנברג (באנגלית: Marshall Bertram Rosenberg;‏ 6 באוקטובר 1934 – 7 בפברואר 2015) היה פסיכולוג יהודי אמריקאי, היוצר של תקשורת לא-אלימה – תהליך תקשורת המסייע לאנשים להחליף ביניהם את המידע הדרוש כדי לפתור קונפליקטים בדרכי שלום. הוא המייסד והמנהל לשעבר של המרכז לתקשורת לא-אלימה (NVC) – ארגון בינלאומי ללא מטרות רווח.
קורות חיים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
רוזנברג נולד בקנטון שבאוהיו, בנם של ג'ין (לבית ויינר) ופרד רוזנברג, מהגרים יהודים-רוסים. בשנת 1943 עברה המשפחה לדטרויט שבמישיגן (שבוע לפני המהומות על רקע גזעני שהתחוללו בעיר). כילד יהודי יחיד בשכונה, הוא סבל ממקרי בריונות ואלימות על רקע אנטישמי ואלה היו בגדר חוויות מעצבות חיים עבורו. הוא סיים את לימודיו בבית ספר תיכון "קולי" בדטרויט.
רוזנברג סיים תואר ראשון באוניברסיטת מישיגן, ובשנת 1961 קיבל תואר דוקטור בפסיכולוגיה קלינית מאוניברסיטת ויסקונסין במדיסון שם למד אצל קארל רוג'רס ובשנת 1966 הוענק לו מעמד חבר כבוד בפסיכולוגיה קלינית ממועצת המנהלים של הבוחנים האמריקאים בתחום הפסיכולוגיה המקצועית.
הוא התגורר עם אשתו ולנטינה באלבקרקי שבניו מקסיקו, שם הקים את המרכז לתקשורת לא-אלימה. לזוג היו כמה ילדים. רוזנברג נפטר בביתו ממחלת הסרטן ב-7 בפברואר 2015, בגיל 80.
פועלו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
המרכז לתקשורת לא אלימה הוקם הודות לעבודה שרוזנברג עשה עם פעילי התנועה לזכויות האזרח בשנות השישים המוקדמות. במהלך תקופה זו הוא סיפק הכשרה במיומנויות גישור ותקשורת לקהילות הפועלות במטרה לאחד בתי ספר ומוסדות ציבור אחרים.
הוא עבד עם אנשי חינוך, מנהלים, ספקי בריאות ובריאות הנפש, עורכי דין, קציני צבא ופקידי ממשל, שוטרים וצוותי בתי סוהר, אנשי דת ואנשי ממשל.
היה חבר במועצת הכבוד של הקואליציה הבינלאומית לתרבות של שלום ואי-אלימות (2001–2010).
פרסים

2006: פרס "גשר של שלום ואי אלימות" מקרן הכפר הגלובלית
2005: פרס "האור של אלוהים - פעילות בחברה" מאיגוד כנסיות האחדות
2004: פרס עבודת הזהב למדע דתי בינלאומי
2004: פרס איש השלום - יום התפילה לשלום הבינ"ל  ארגון הבריאות, שמחה קדושה (3HO)
2000: פרס מקשיב השנה - האיגוד הבינלאומי להקשבה
ביבליוגרפיה

(2012) לחיות תקשורת לא אלימה:. כלים מעשיים להתחבר ולתקשר במיומנות בכל מצב (288 עמודים; אוסף של יצירות קצרות לפני) נשמע נכון. ISBN 978-1604077872
(2005) להיות עצמי, לאהוב אותך:. מדריך מעשי ליחסים יוצא דופן (80 עמודים) ISBN 978-1892005168
(2005) רוחניות מעשית: הבסיס הרוחני של תקשורת לא אלימה (32 עמודים) ISBN 978-1892005144
(2005) דבר שלום בעולם של סכסוך: הדבר הבא שתאמר ישנה את עולמך (240 עמודים) Encinitas, CA:. PuddleDancer עיתונות. ISBN 1-892005-17-4
(2005) המשמעות המפתיעה של כעס: מעבר לניהול כעסים:. מציאת המתנה (48 עמודים) ISBN 978-1892005151
(2004) לעבור את הכאב שבינינו :. ריפוי ופיוס ללא פשרות (48 עמודים) ISBN 978-1892005076
(2004) הלב של השינוי החברתי:. כיצד לעשות הבדל בעולם שלך (45 עמודים) ISBN 978-1892005106
(2004) לגדל ילדים בחמלה:. הורות בתקשורת לא האלימה  (48 עמודים) ISBN 978-1892005090
(2004) ללמד ילדים בחמלה: איך תלמידים ומורים יכולים להצליח עם הבנה הדדית (41 עמודים) ISBN 978-1892005113
(2004) אנחנו יכולים לעבוד על זה:. פתרון קונפליקטים בשלווה ובעוצמה (32 עמודים) ISBN 978-1892005120
(2003) חינוך מעשיר: NVC מסייע לבתי ספר לשפר את הביצועים, להפחית את הסכסוך ולשפר את היחסים (192 עמודים) Encinitas, CA:. PuddleDancer עיתונות. ISBN 1-892005-05-0
(2003) תקשורת לא אלימה: שפה לחיים (222 עמודים) מהדורה שנייה.. Encinitas, CA: PuddleDancer עיתונות. ISBN 1-892005-03-4
(1986) סיפורי מעשיות ורמזים לאילוף התן . חוברת. (אזל)
(1983) מודל לתקשורת לא אלימה (35 עמודים) פילדלפיה, פנסילבניה:. חדש אגודת מוציאים לאור. ISBN 0865710295
(1973) חינוך הדדי: לקראת אוטונומיה ותלות הדדית. רני שטראוב הוצאה ושות (מתוך הדפסה) ISBN 0-87562-040-X
(1968) פרסומי אבחון הוראה מיוחדים לילדים (מתוך הדפסה) ISBN 0-87562-013-2
הערות שוליים

1 2  Wolfgang Dietrich, Elicitive Conflict Transformation and the Transrational Shift in Peace Politics, New York: Palgrave Macmillan, 2013, p. 76, on Google Books.
↑  The Language of Nonviolence: interview with Sarah van Gelder, Yes!, Jun 30, 1998.
↑  Rosenberg, Marshall B. (1983). A Model for Nonviolent Communication. Philadelphia, PA: New Society Publishers. ISBN 0865710295.
| --- | --- |
בקרת זהויות :  NLI: 987007290721505171  PLWABN: 9810569133105606  BIBSYS: 90832143  BNE: XX1530607  BnF: cb135467986 (data)  CiNii: DA16708896  GND: 123032032  ISNI: 0000 0001 2137 5037  LCCN: n86846925  MusicBrainz: c35438f3-b9cc-4854-873d-7871f74f6545  NDL: 001115265  NKC: jx20081202027  NLK: KAC200604984  NSK: 000329583  NTA: 074760343  RERO: 02-A003760335  SUDOC: 050791079  VIAF: 66629638   WorldCat (עם VIAF): 66629638
תאודור קרנר

ערך זה עוסק בפוליטיקאי אוסטרי. אם התכוונתם לסופר בשם זה, ראו .
תאודור קֶרנֶר (בגרמנית: Theodor Körner;‏ 23 באפריל 1873 – 4 בינואר 1957) היה פוליטיקאי אוסטרי והנשיא הפדרלי החמישי של אוסטריה בין השנים 1951–1957.
חייו

תאודור קרנר נולד בכפר אויסני (Újszőny, כיום חלק מהעיר קומרום – Komárom, שבהונגריה), כבנו של קצין בצבא האוסטרו-הונגרי. על פי מורשת המשפחה היא מתייחסת לסופר והמשורר תאודור קרנר, אך למסורת זו אין כל סימוכין.
קרנר למד באקדמיה הצבאית שבהרניצה (כיום במחוז אולומוץ שבצ'כיה) וב-1894 הוענקה לו דרגת לוטננט. הוא שירת כקצין באגרם (כיום זאגרב שבקרואטיה) וב-1904 הוא קודם לדרגת מאיור. במהלך מלחמת העולם הראשונה הוא היה פעיל כמפקד בחזית האיטלקית. בשנת 1924 הוא פרש מהצבא בדרגת גנרל.
כמי שתמיד גילה עניין בפוליטיקה, הצטרף קרנר למפלגה הסוציאל-דמוקרטית וב-1924 הוא נבחר להיות חבר מטעמה בפרלמנט. הוא כיהן כיושב ראש המועצה הפדרלית של אוסטריה מדצמבר 1933 ועד פברואר 1934.
במהלך מלחמת האזרחים האוסטרית הוצאה המפלגה הסוציאל-דמוקרטית האוסטרית אל מחוץ לחוק וקרנר, שנודע כמומחה צבאי של הרפובליקנישר שוצבונד, נאסר, כמו חברים אחרים במפלגה. הוא שהה במעצר במשך 11 חודשים בציפייה למשפט על בגידה, שלבסוף בוטל.
לקראת סוף מלחמת העולם השנייה בעקבות קשר העשרים ביולי נאסר קרנר שוב, הפעם על ידי הנאצים.
לאחר המלחמה חזר קרנר להנהגת המפלגה הסוציאל סוציליסטית, ובסוף אפריל 1945 נבחר קרנר להיות ראש עיריית וינה ברפובליקה האוסטרית השנייה. הוא היה אחראי על תהליכי התכנון והבנייה מחדש של העיר, שניזוקה קשות במהלך המלחמה.
לאחר מותו של קרל רנר, מינתה אותו מפלגתו כמועמד מטעמה לנשיאות. בסיבוב הראשון של הבחירות לנשיאות הוא זכה במקום השני עם מעט קולות פחות מיריבו היינריך גלייסנר. קרנר ניצח בסיבוב השני ברוב קטן של 51% מקולות המצביעים, בין השאר הודות להתגייסות הקומוניסטים להצביע עבורו והימנעות מצביעי הימין הקיצוני מלהתייצב באופן ברור לצד אחד מהמועמדים, וכך הוא היה לראשון מנשיאי אוסטריה שנבחר ישירות על ידי העם. כנשיא, קרנר התנהל בצניעות. הוא התגורר לבד, עשה את קניותיו בעצמו ובישל לעצמו. הוא השתדל למנוע ממפלגת הימין הקיצוני להיות שותפה בקואליציה וסירב להעניק חנינה לפושעים נאצים.
ביולי 1956 חלה תאודור קרנר ומצבו הוגדר בעיתונות כאנוש. הוא מת בווינה ב-4 בינואר 1957 בעודו מכהן כנשיא, הנשיא השני ברציפות שסיים כך את כהונתו.
לקרנר היה ידע מעמיק בנושאי צבא והוא עסק בכתיבה על תאוריות צבאיות. שמו מונצח ברחוב בווינה הקרוי על שמו וכן בפרס על שמו שמוענק באוסטריה בתחומי המדעים והאומנויות.
הערות שוליים

↑  ב אוסטריה תאכזב את מציתי המלחמה, קול העם, 8 ביולי 1951 כתוב שהוא היה מפקדה
↑  המלחמה נטושה על כל אוסטריה, דבר, 15 בפברואר 1934
התחילה חקירתם של מנהיגים אסורים, דבר, 14 במרץ 1934
1 2 3  מת נשיא אוסטריה, הארץ, 6 בינואר 1957
↑  ד"ר אנטון פיק, בעיותיה של תנועת הפועלים האוסטרית, משמר, 30 באפריל 1945
↑  ארה"ב אינה מכירה בממשלת אוסטריה, המשקיף, 1 במאי 1945
↑  גלייסנר או קרנר?, הַבֹּקֶר, 27 במאי 1951
↑  מועמד הס.ד. נבחו נשיא אוסטריה, קול העם, 29 במאי 1951
↑  בחירות הנשיא באוסטריה, על המשמר, 30 במאי 1951
↑  תיאודור קרנר - נשיא אוסטריה, על המשמר, 29 במאי 1951
↑  נשיא אוסטריה לגבורות, הַבֹּקֶר, 23 באפריל 1953
הנשיא הבלתי ידוע, מעריב, 25 ביוני 1954
↑  אוסטריה בלי ממשלה, מעריב, 23 במרץ 1953
↑  להעניש רוצחים או לזכותם, דבר, 15 ביוני 1956
↑  נשיא אוסטריה חולה אנוש, דבר, 30 ביולי 1956
| --- | --- |
בקרת זהויות :  NLI: 987007599244405171  PLWABN: 9811724518805606  GND: 118713493  ISNI: 0000 0000 6319 8457  LCCN: no2007073946  NTA: 070622027  SUDOC: 133864022  Trove: 1075863  VIAF: 67260428   WorldCat (עם VIAF): 67260428
נועה גרומן

| --- | --- |
נועה גרומן
נועה גרומן
 לידה:  11 בדצמבר 1988 (בת 36) ירושלים, ישראל 
 מוקד פעילות:  ישראל ישראל
 עיסוק:  זמרת-יוצרת, מוזיקאית, מנהלת מוזיקלית, מנצחת מקהלות.
 זרם:  מטאל
 סוגה:  מטאל מתקדם, מטאל סימפוני,  רוק, א-קפלה
 סוג קול:  סופרן
 שפה מועדפת:  עברית, אנגלית 
 כלי נגינה:  פסנתר, קלידים, צ'לו
 שיתופי פעולה בולטים:  Patty Gurdy, Amorphis, Ayreon, Orphaned Land, Therion, Scardust, Hellscore, Subterranean Masquerade
 
נועה גרומן (נולדה ב-11 בדצמבר 1988) היא זמרת-יוצרת ומוזיקאית ישראלית, הסולנית של להקת המטאל המתקדם Scardust, והמנצחת והמנהלת המוזיקלית של מקהלת Hellscore. פעילותה הבולטת ביותר כזמרת הייתה בין היתר בהופעות של האופרה הישראלית, התזמורת הפילהרמונית הישראלית, ולהקות מטאל כגון Therion, Amorphis, אורפנד לנד ונוספות.
גרומן גם מפיקה ועורכת וידאו עבור הפרויקטים המוזיקליים שלה.